Man ná besnydenispartytjie doodgeskietŉ Man van die Oos-Kaap is doodgeskiet nadat hy saam met sy broers by ŉ besnydenispartytjie was. Maj. Zamukulungisa Jozana het Woensdag gesê die 27-jarige slagoffer van Kwaaiman was op pad huis toe saam met sy broers toe hy geskiet is. “Die slagoffer was glo onderweg van die besnydenispartytjie na sy huis toe twee mans uit die bloute verskyn en hom twee keer geskiet het, sonder om ŉ woord te rep,” het Jozana gesê. Die polisie ondersoek die saak. Niemand is nog in verband met die voorval in hegtenis geneem nie.